**A Nagyváradi Drámapedagógiai Műhely, a Partiumi Keresztény Egyetem Tanárképző Intézete, a Bihar megyei Pedagógusok Háza (CCD), a Területi Oktatási Központ, valamint az RMPSZ szervezésében**

**Országos Drámapedagógiai Napok**

**2015. április 10-12.**

**Nagyvárad**

**Helyszín:** Partiumi Keresztény Egyetem, Városháza utca 36. szám (str. Primăriei 36.) 2. emelet

**Előadók, meghívottak:**

**BUJTOR ANNA –** múzeumpedagógus, Budapest

**EGERVÁRI GYÖRGY** *–*drámapedagógus, Gödöllő

**Előd Nóra** – drámapedagógus, Budapest

**Kovács Andrásné (Rozika néni)** *–* drámapedagógus, Jászfényszaru

**Kovács Tímea –** drámapedagógus, Jászfényszaru

**LÁPOSI TERKA –** néprajzkutató, a Vojtina Bábszínház művészeti vezetője, Debrecen

**Rusz Csilla –** drámapedagógus, Nagyvárad

**BORDÁS ANDREA –** drámapedagógus, Nagyvárad

## Jelentkezni március 20-ig a dramamuhely.nagyvarad@gmail.com címen lehet a mellékelt jelentkezési lap visszaküldésével!

**A helyek száma korlátozott, ezért a jelentkezési sorrendet fogjuk figyelembe venni.**

**Részvételi díj:**

**Pedagógusoknak, pedagógusjelölteknek: 65 RON**

**A PKE oktatóinak, diákjainak: 40 RON**

A részvételi díj magába foglalja a szünetekben felszolgált teát, kávét, a szombati ebédet és vacsorát.

Messzebbről érkező vendégeinknek, amennyiben szállásigényeiket e-mailben való bejelentkezéskor előre jelzik, 25RON/fő/éjszaka árban tudunk kollégiumi szállást foglalni.

**A szakmai program résztvevői a Bihar megyei Pedagógusok Háza (CCD - Bihor), az RMPSZ és a Partium Kersztény Egyetem által kiállított igazolást kapnak.**

Nagyváradi Drámaműhely 

# Szakmai program

**LÁPOSI TERKA (DEBRECEN**): ***Báb és dráma, avagy a tárgy ikonikus képéből drámai alakká transzponálódás folyamata***

A bábpedagógia és a drámapedagógia kapcsolatának, egymást kiegészítő jelenvalóságának ismerete elengedhetetlen napjainkban, a művészet alapú nevelésben. S e folyamatban a színházpedagógia újabb irányokat metsz ki magának. A bábjáték ebben a hármasságban rendelkezik egy markáns jellemzővel, lényegének attribútumával, a tárgy jelenlétével. A bábu jel, a drámai alak ikonikus képe. Előadásomban a bábesztétika alaptéziseinek megvilágításával fényt deríthetünk a bábpedagógia minden más műfajtól megkülönböztetett, hiteles komplexitására, de azt hangsúlyozva, hogy a dráma-báb-színház kontextusban érvényes minden megállapítás.

## Csoportfoglalkozások:

**LÁPOSI TERKA (DEBRECEN)**: ***Bábpedagógia, bábjáték, de hogyan?***

Báb és Ember: viszony a tárgyhoz, a térhez, a transzformációs lehetőségekhez. Milyen mélységben érdemes megtapasztalni és megtapasztaltatni a bábjátékban az átalakító (*a bábos*) és az átalakítás (*a tárgy animálása, a projekció folyamata, a cselekvés maga)* szabadságát? A báb animációra kitalált kifejezési forma, kifejezetten mozgásra tervezték. A mozgatás általában a bábtárgy belsejéből indított dinamika. Tehát a játék során a bábos és a néző egyaránt transzformációk során megy át! De milyeneken? Egy tanév lépcsőfokai: mit és hogyan, miből mennyit, bábszínházi modellek … - fogjunk hozzá egy évad felépítéséhez!

**EGERVÁRI GYÖRGY (GÖDÖLLŐ):** ***Saját élményű játéksor***

A foglalkozás saját élményű játéksor, egyszerű és összetett játékokból összerakva, egyfajta szimuláció.

**BUJTOR ANNA (BUDAPEST):**  ***Játék az irodalommal***

Mit lehet kezdeni egy írói életrajzzal? Hogyan tanítható a verselemzés? Drámajátékok, játéklehetőségek a Petőfi Irodalmi Múzeum irodalmi kiállításaihoz kapcsolódva. A műhelyfoglalkozásra a résztvevők saját tanítási gyakorlatukból is hozhatnak olyan témakört, konkrét tananyagot, melyet nehezebben taníthatónak gondolnak.

**ELŐD NÓRA (BUDAPEST): *Olasz-magyar történet***

Kontextus építése, fordulat, csavarok a drámában.

**Kovács Andrásné (Jászfényszaru): *Mesefeldolgozás drámás eszközökkel***

**Kovács Tímea (Jászfényszaru): *Kedélyjavító játékok, gyakorlatok***

**Rusz Csilla (Nagyvárad): *Érzékenyítő játék, kötél vagy kötelék?***

**Bordás Anddrea (Nagyvárad): *Az erdő madarai***

Drámafogalkozás = integrált óvodai/általános iskolai tevékenység? Milyen lehetőségeket kínál egy téma drámás feldolgozása? Mit tanulunk, mit fejlesztünk kontextus- és szerepépítés közben?

A programváltoztatás jogát fenntartjuk!